"בריטי: לורד קיצ'נר רוצה אותך. הצטרף לצבא מולדתך! אלוהים, נצור את המלך"
**"לורד קיצ'נר רוצה אותך"** (באנגלית: "**Lord Kitchener Wants You**") הוא כינויה של כרזת גיוס מ-1914, שבה נראה שר המלחמה הבריטי, הוריישו קיצ'נר, מצביע על הצופה, ומתחתיו הכיתוב "רוצה **אותך**" (WANTS **YOU**). הכרזה עוצבה על ידי אלפרד ליט (Leete) והופיעה לראשונה על שער המגזין השבועי "London Opinion". בווריאציה אחרת של הכרזה הופיע הכיתוב "מולדתך צריכה אותך" (YOUR COUNTRY NEEDS YOU). זהו הדימוי המפורסם ביותר ששימש בקמפיין הגיוס לצבא הבריטי במלחמת העולם הראשונה.

עם פרוץ מלחמת העולם הראשונה מינה ראש ממשלת בריטניה הרברט אסקווית' את קיצ'נר לשר המלחמה. על קיצ'נר, יוצא הצבא הראשון שהתמנה למשרה זו, הוטלה המשימה של גיוס כוחות גדולים למלחמה בגרמניה. בניגוד לצבאות אחרים במלחמה בהם הונהג גיוס חובה, הצבא הבריטי נסמך עם פרוץ המלחמה (ועד 1916) על התנדבות לצבא. במסגרת קמפיין הגיוס שעשה שימוש בכרזה שבה נראו פניו המשופמים של קיצ'נר, אצבעו המורה והכיתוב "הצטרף לצבא מולדתך", התגייסו למעלה מ-2 מיליון בני אדם בשנתיים הראשונות למלחמה.

ברבות השנים זכה דימוי זה של לורד קיצ'נר מצביע ישירות אל הצופה לחיקויים רבים; המפורסם שבהם ככל הנראה הוא בכרזה אמריקאית מ-1917, שבה הופיעה דמותו של "הדוד סם" בתנוחה זהה לזו של קיצ'נר בכרזה המקורית.

הכרזות השונות
-------------

|  |
| --- |
| * הכרזה המקורית, שנשאה את הכיתוב "מולדתך צריכה אותך".הכרזה המקורית, שנשאה את הכיתוב "מולדתך צריכה אותך".
* כרזת גיוס בריטית ממלחמת העולם הראשונה, המציגה את דמותו של ג'ון בול, 1915.כרזת גיוס בריטית ממלחמת העולם הראשונה, המציגה את דמותו של ג'ון בול, 1915.
* כרזת הגיוס האמריקאית משנת 1917, אותה יצר ג'יימס מונטגומרי פלאג, ובה מופיעה דמותו של הדוד סם. בכרזה זו נעשה שימוש גם במלחמת העולם השנייה.כרזת הגיוס האמריקאית משנת 1917, אותה יצר ג'יימס מונטגומרי פלאג, ובה מופיעה דמותו של הדוד סם. בכרזה זו נעשה שימוש גם במלחמת העולם השנייה.
* כרזת גיוס בעיתונים יהודיים-אמריקאיים לגדודים העבריים במלחמת העולם הראשונה. בכרזה מופיעה "בת ציון" – פרסוניפיקציה של העם היהודי כשהיא יוצאת מתוך מגן דוד וקוראת ביידיש: "ארצך הישנה-חדשה זקוקה לך! התגייס לגדוד העברי."כרזת גיוס בעיתונים יהודיים-אמריקאיים לגדודים העבריים במלחמת העולם הראשונה. בכרזה מופיעה "בת ציון" – פרסוניפיקציה של העם היהודי כשהיא יוצאת מתוך מגן דוד וקוראת ביידיש: "ארצך הישנה-חדשה זקוקה לך! התגייס לגדוד העברי."
* כרזת גיוס רוסית של הצבא הלבן מתקופת מלחמת האזרחים ברוסיה (1919) השואלת "מדוע אינך בצבא?"כרזת גיוס רוסית של הצבא הלבן מתקופת מלחמת האזרחים ברוסיה (1919) השואלת "מדוע אינך בצבא?"
* כרזת גיוס פאוליסטית מ-1932, תקופת המהפכה החוקתית בברזיל. בכרזה נכתב: "חלה עליך חובה. היוועץ במצפונך!"כרזת גיוס פאוליסטית מ-1932, תקופת המהפכה החוקתית בברזיל. בכרזה נכתב: "חלה עליך חובה. היוועץ במצפונך!"
* כרזת שירות היערות האמריקאי משנת 1985. בכרזה נראה קמיע השירות, הוא דמות הדוב "Smokey Bear" (משחק מילים בין עשן וקצין משטרה[דרושה הבהרה]), כשלצידו הכיתוב "רק אתה" המאזכר את אמרתו הידועה כי "רק אתה יכול למנוע שרפות יער"כרזת שירות היערות האמריקאי משנת 1985. בכרזה נראה קמיע השירות, הוא דמות הדוב "Smokey Bear" (משחק מילים בין עשן וקצין משטרה[דרושה הבהרה]), כשלצידו הכיתוב "רק אתה" המאזכר את אמרתו הידועה כי "רק אתה יכול למנוע שרפות יער"
 |

קישורים חיצוניים
----------------

ויקישיתוף מדיה וקבצים בנושא **לורד קיצ'נר רוצה אותך** בוויקישיתוף

הערות שוליים
------------

1. ↑  ראו הכרזה גם באתר סטרלינגטיימס.
2. ↑  Robinson, Bruce. BBC - History - British History in depth: The Pals Battalions in World War One